প্রধানমন্ত্রীরদপ্তর
ভারত ১০০ কোটি টিকার ডোজের মাইলফলক অতিক্রম করায় বিশ্ব নেতৃবৃন্দের অভিনন্দন
নতুন দিল্লি, ২১শে অক্টোবর, ২০২১
ভারত ১০০ কোটি টিকার ডোজের মাইলফলক অতিক্রম করায় বিশ্বের বিভিন্ন দেশের নেতৃবৃন্দ ভারতকে অভিনন্দন জানিয়েছেন। তাঁরা এটিকে একটি অভূতপূর্ব ও বিশাল সাফল্য বলে বর্ণনা করেছেন।
ভুটানের প্রধানমন্ত্রী এক ট্যুইট বার্তায় বলেছেন, “ভারত কোভিড – ১৯ টিকাকরণের ১০০ কোটি ডোজ দিয়েছে। এই বিরাট সাফল্য শুধু আপনার দেশের জন্য নয়, সারা বিশ্বের জন্য। ভুটানের জনসাধারণের পক্ষ থেকে আমি ভারতকে অভিনন্দন জানাই ! @narendramodi, @PMOIndia, https://t.co/1Af27xKOOF pic.twitter.com/zVcRRECc6S।”
শ্রীলঙ্কার রাষ্ট্রপতি তাঁর শুভেচ্ছা বার্তায় বলেছেন, “প্রধানমন্ত্রী @narendramodi , #India –র চিকিৎসা ক্ষেত্রে সঙ্গে যুক্ত ব্যক্তিরা এবং সামনের সারিতে থাকা কর্মীরা౼ এই বিরাট সাফল্যের জন্য আপনাদের অভিনন্দন। নিরাপদে থাকার জন্য সফর টিকাকরণ অভিযান অত্যন্ত গুরুত্বপূর্ণ। নিউনরমাল পরিস্থিতে আমার এগিয়ে চলেছি। এই মাইলফলকে পৌঁছানোর জন্য আপনাদের অভিনন্দন।
মালাওয়ির রাষ্ট্রপতি এক ট্যুইট বার্তায় বলেছেন, “১০০ কোটি কোভিড টিকার ডোজ দেওয়ায় ভারতকে অভিনন্দন। ভবিষ্যৎকে আরো সুন্দর ও শক্তিশালী করার জন্য টিকার সহজলভ্যতা অত্যন্ত গুরুত্বপূর্ণ।”
ইজরায়েলের প্রধানমন্ত্রী তাঁর শুভেচ্ছা বার্তায় বলেছেন, “ভারতীয় জনসাধারণকে ১০০ কোটির বেশি টিকার ডোজ দেওয়ার মধ্য় দিয়ে কোভিড – ১৯ টিকাকরণ সফলভাবে পরিচালনা করার জন্য @narendramodi আপনাকে অভিনন্দন। আন্তর্জাতিক এই মহামারীকে পরাজিত করতে জীবনদায়ী টিকাগুলি আমাদের সাহায্য করবে।”
মালদ্বীপের রাষ্ট্রপতি তাঁর শুভেচ্ছা বার্তায় বলেছেন, “প্রধানমন্ত্রী @narendramodi এবং ভারত সরকারকে ১০০ কোটি কোভিড – ১৯ টিকার ডোজ দেওয়ার জন্য অভিনন্দন জানাই। ভারতীয় জনসাধারণের উদ্ভাবন ও সহমতের উদাহরণ এটি। মালদ্বীপকে কোভিড – ১৯ সমস্যা থেকে বের করে আনার জন্য এবং টিকাকরণ অভিযানকে সাহায্যের জন্য ভারতকে ধন্যবাদ জানাই।”
মার্কিন যুক্তরাষ্ট্রের বিদেশ সচিব অ্যান্টোনি ব্লিঙ্কেন বলেছেন, “কোভিড – ১৯ টিকাকরণে ১০০ কোটির বেশি ডোজ দেওয়ার অভূতপূর্ব সাফল্যের জন্য ভারতকে অভিনন্দন জানাই। দেশে এবং ভারত প্রশান্ত মহাসাগরীয় অঞ্চল সহ অন্যান্য জায়গায় এই মহামারীর অবসান ঘটানোর জন্য ভারতের সফল লড়াই প্রশংসার যোগ্য।”
মার্কিন বিদেশ দপ্তরের ডেপুটি সেক্রেটারি ওয়েন্ডি আর শরমন বলেছেন, “কোভিড -১৯ টিকাকরণের ১০০তম ডোজটি দেওয়ায় ভারতকে অভিনন্দন। টিকার উৎপাদন বাড়িয়ে বিদেশে রপ্তানি করা এবং সেই টিকা সারা বিশ্বে ব্যবহার করার জন্য ভারতের অঙ্গীকারের আমরা প্রশংসা করি। #Quad এর সঙ্গে সারা বিশ্ব থেকে মহামারী দূর করতে মার্কিন যুক্তরাষ্ট্র ও ভারত এক যোগে কাজ করছে।”
ভুটানের বিদেশমন্ত্রী তাঁর শুভেচ্ছা বার্তায় বলেছেন, “কোভিড – ১৯ এর টিকাকরণ অভিযানের ১০০ কোটি ডোজ দেওয়ায় ভারতকে অভিনন্দন। এটি একটি ঐতিহাসিক মাইলফলক !”
অ্যান্ডোরার বিদেশমন্ত্রী মারিয়া উবাচ ফন্ট তার শুভেচ্ছা বার্তায় বলেছেন, “@IndiainSpain কোভিড টিকার ১০০ কোটির বেশি ডোজ দেওয়ায় ভারতকে অভিনন্দন। কোভিড – ১৯ এর বিরুদ্ধে আন্তর্জাতিক লড়াইয়ে এটি একটি গুরুত্বপূর্ণ মাইলফলক। যা অন্যান্য দেশকেও অনুপ্রাণিত করবে।”
শ্রীলঙ্কার মন্ত্রী নমল রাজাপাক্সে বলেছেন, “#COVID19 ভারত ১০০ কোটি কোভিড টিকার ডোজ দেওয়ায় এক অভাবনীয় সাফল্য অর্জন করেছে। প্রধানমন্ত্রী @narendramodi এবং রাষ্ট্রপতি @GotabayaR –র নেতৃত্বে #India ও #SriLanka –য় টিকাকরণ অভিযান চলছে। আমাদের দুই দেশের মধ্যে পর্যটন শিল্প দ্রুত স্বাভাবিক হবে সেই আশা রাখি।”
মঙ্গোলিয়ার পররাষ্ট্র মন্ত্রী এক শুভেচ্ছা বার্তায় জানিয়েছেন, “#vaccination কোভিড – ১৯ এর ১০০ কোটি টিকার ডোজ দেওয়ার লক্ষ্যমাত্রা পূরণের জন্য ভারতের বিদেশমন্ত্রী @DrSJaishankar ও আমাদের ভারতীয় বন্ধুদের অভিনন্দন। এটি সত্যিই প্রশংসনীয় সাফল্য।”
CG/CB/SFS
(